У Вікіпедыі ёсць артыкулы пра іншых асоб з прозвішчам Рыжы.

**Мікола Рыжы**, сапр. **Мікалай Дзмітрыевіч Рыжы** (2 снежня 1953, в. Уцеха, Барысаўскі раён — 30 сакавіка 2017) — беларускі мастак, ілюстратар.

Біяграфія
---------

Маляваў з дзяцінства. У 1964 годзе паступіў вучыцца ў Рэспубліканскую школу-інтэрнат імя І. В. Ахрэмчыка на аддзяленне выяўленчага мастацтва. У 1972 годзе перамог у мастацкім конкурсе да 90-годдзя Янкі Купалы. У 1973 годзе паступіў у Беларускі тэатральна-мастацкі інстытут на аддзяленне графікі, дзе вучыўся ў Г. С. Грака, В. П. Шаранговіча, П. К. Любамудрава. Удзельнічаў у рэспубліканскіх і ўсесаюзных мастацкіх выстаўках з 1976 года, прымаў удзел у міжнародных мастацкіх форумах Еўропы і ЗША.

У 1993 годзе ўвайшоў у Беларускі Саюз мастакоў. 

Жыў і працаваў у г. Барысаве. 

Памёр 30 сакавіка 2017 года.

Творчасць
---------

*«Беларускі экслібрыс» Міколы Рыжага з 1987 па 1997 гады. Мінск, Палац Мастацтваў, вернісаж 23 лістапада 2014*
Працаваў ў галіне кніжнай, станковай графіцы і экслібрыса.

У 1976 годзе ў выдавецтве «Мастацкая літаратура» выйшла першая кніга ў афармленні Міколы Рыжага — казка «Забаронены вузел». Далей мастак аформіў шэраг кніг, сярод каторых «Блікі сонца» Максіма Танка, «Рэпартаж з пятлей на шыі» Юліуса Фучыка, «Маўглі» Кіплінга, «Вужовы кароль» Ул. Ягоўдзіка. З’яўляецца аўтарам ілюстрацый да 60 кніжных выданняў.

Мастак падараваў мінскаму Музею сучаснага выяўленчага мастацтва 40 сваіх экслібрысаў.

### Супрацоўніцтва з Белпоштай

Стварыў больш за 200 арыгінал-макетаў паштовых марак, мастацкіх капэрт і картак. У яго працах адлюстраваны архітэктурныя помнікі Беларусі, гістарычныя асобы і падзеі. 
Адна з серый марак Міколы Рыжага, выдадзеных у 1994 годзе, была прысвечана паўстанню 1794 года. У серыю ўвайшлі маркі з партрэтамі Тадэвуша Касцюшкі, Тамаша Ваўжэцкага, Якуба Ясінскага і Міхала Клеафаса Агінскага.

* 
* 
* 
* 

У 1997 годзе Мікола Рыжы стварыў святочную капэрту Першага дня, прысвечаную 480-годдзю Беларускага друку, спецштэмпель да яе і чатыры маркі, якія адлюстроўваюць чатыры перыяды дзейнасці першадрукара Скарыны: Полацкі, Кракаўскі, Пражскі і Віленскі.

* 
* 
* 
* 

У 1999 годзе ў Беларусі ўпершыню былі выдадзены 2 маркі і мастацкія капэрты са спецштэмпелем пад лагатыпам EUROPA, якія былі прысвечаны Белавежскай пушчы і Бярэзінскаму біясфернаму запаведніку. Мастаком праекта быў Мікола Рыжы.

* 
* 

У 2002 годзе па эскізе мастака быў выданы блок паштовых марак, прысвечаны 120-годдзю з дня нараджэння Янкі Купалы і Якуба Коласа.

У 2007 годзе Мікола Рыжы распрацаваў эскізы мастацкіх маркіраваных капэрт, прысвечаных 125-годдзю гэтых беларускіх паэтаў. Капэрты змяшчаюць выявы паэтаў на фоне родных мясцін і сюжэтаў з іх твораў, а на марках адлюстрованы выявы іх дамоў-музеяў.

* 
* 

У 2009 годзе Мікола Рыжы ўвекавечыў у мастацтве ўзвядзенне памятнай стэлы, прысвечанай жыхарам роднай вёсцы Уцеха Барысаўскага раёна. Мастак таксама намаляваў графічную серыю партрэтаў землякоў-адраджэнцаў 20-30-х гадоў ХХ стагоддзя: Кастусь Езавітаў, Алесь Бярозка, Аўген Калубовіч, Аркадзь Смоліч, Васіль Захарка, Вацлаў Ластоўскі, Радаслаў Астроўскі, Яўхім Кіпель. Гравюры былі апублікаваны ў часопісе «Полацак» (Кліўленд, ЗША).

Яшчэ адна галіна мастацтва, у якой працаваў Мікола Рыжы — жывапіс. Пераважна ў жанры нацюрморта. У снежні 2013 у мінскай галерэі БелАРТ адбылася асабістая выстаўка твораў жывапісу Міколы Рыжага, прысвечаная яго юбілею.

* Віншаванні ад выдавецкага цэнтра «Марка»Віншаванні ад выдавецкага цэнтра «Марка»
* Традыцыйны выступ мастацтвазнаўцы Таццяны БраценковайТрадыцыйны выступ мастацтвазнаўцы Таццяны Браценковай
* Віншаванні ад сакурсніка па БДАМ Віктара МікітыВіншаванні ад сакурсніка па БДАМ Віктара Мікіты
* Справа на фота — старшыня Саюза мастакоў Беларусі Уладзімірам СавічамСправа на фота — старшыня Саюза мастакоў Беларусі Уладзімірам Савічам
* З калекцыянерам Алегам СудленковымЗ калекцыянерам Алегам Судленковым
* Са студэнтамі-мастацтвазнаўцаміСа студэнтамі-мастацтвазнаўцамі

Узнагароды
----------

* дыплом I ступені ў Рэспубліканскім конкурсе кнігі за ілюстрацыі да выдання Ул. Бутрамеева «Вялікія і славутыя людзі беларускай зямлі».
* II прэмія ў міжнародным конкурсе экслібрыса да 500-годдзя Францыска Скарыны (1990).
* III прэмія ў міжнародным конкурсе «Exlibris» у Італіі (1990).

Атрымаў шмат дыпломаў за афармленне дзіцячых падручнікаў, якія друкавала выдавецтва «Народная Асвета».

Зноскі
------

1. ↑  «Сельская газета». Наталья Шарангович: Сельских художников город особенно угнетает(недаступная спасылка) (руск.) (недаступная спасылка)
2. ↑  «Комсомольская правда». К столетию Аркадия Кулешова «Белпочта» выпустит марку(недаступная спасылка)  (руск.) (недаступная спасылка)
3. ↑  Беларускі Саюз мастакоў
4. ↑  Сайт Naviny.by Выставка Николая Рыжего «Натюрморт в раме»  (руск.) Архівавана 26 кастрычніка 2015.

Літаратура
----------

* Беларускі саюз мастакоў: Энцыклапедычны даведнік / аўтар-складальнік Б. А. Крэпак і інш. — Мн.: ВТАА «Кавалер Паблішерс», 1998. — С. 463. — 664 с. — 3 000 экз. — ISBN 985-6427-09-6.

Спасылкі
--------

|  |  |
| --- | --- |
| commons: | Мікола Рыжы на Вікісховішчы |

* 
* Архівавана 31 ліпеня 2013.
* «Белпошта» выпусціла картку з маркай да 175-годдзя Каліноўскага
* 100 лет со дня рождения народного поэта Беларуси Аркадия Кулешова  (руск.)
* Архівавана 5 сакавіка 2016.

|  |  |
| --- | --- |
| ⚙️   Нарматыўны кантроль | БАП: 137610 |